## Justícia dota Picanya d’un nou espai que acollirà de manera temporal l’Oficina Municipal de Justícia, que va quedar inservible després de la riuada

*** La Conselleria atén així la petició de l’Ajuntament de Picanya, que va sol·licitar un nou espai en el qual poguera continuar l’activitat mentres s’executen les obres
* L’actuació suposa una inversió de 50.082 euros**

La Conselleria de Justícia i Administració Pública ha dotat Picanya d’un nou espai a on se situarà de manera temporal l’Oficina Municipal de Justícia (antic jutjat de pau de la localitat), i que hui ha rebut la visita de la consellera de Justícia, Nuria Martínez, acompanyada per l’alcalde de Picanya, José Almenar, i per la directora general de Justícia María José Adalid.

“Amb esta actuació volem donar servici als picanyers mentres l’Ajuntament repara les instal·lacions destruïdes per la riuada del 29 d’octubre”, ha manifestat la titular de Justícia, Nuria Martínez.

“En la visita que vam fer a Picanya en gener vam conéixer de primera mà l’estat del local que allotjava el Jutjat de Pau, un espai que estava inservible per a continuar amb l’activitat. Vam entendre que, a pesar que no és competència autonòmica, havíem de contribuir a la posada en marxa d’este servici, per això vam atendre la petició de l’alcalde de la localitat i hem disposat este espai per a donar cobertura a les necessitats de justícia de proximitat del municipi”, ha explicat la consellera.

Les instal·lacions del Jutjat de Pau de Picanya -ara conegut com a Oficina Municipal de Justícia després de l’entrada en vigor de la Llei orgànica 1/25-, al costat del barranc de Poio, van resultar destruïdes a causa de les inundacions provocades per la riuada del passat 29 d’octubre.

Per este motiu, la Conselleria de Justícia i Administració Pública ha contractat per 50.082,83 euros el servici de subministrament, arrendament i muntatge modular mitjançant instal·lació, acoblament i adequació de mòduls de construcció industrial, per a així poder establir una ubicació provisional en la qual allotjar als funcionaris de l’Administració de justícia d’este jutjat de pau.

Fecha: 22/07/2025